ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3221/00

υποβολή: Glyn Ford (PSE) προς το Συμβούλιο

(20 Οκτωβρίου 2000)

Θέμα: Παρέκκλιση από την οδηγία περί καπνού

Η κοινή θέση της οδηγίας της ΕΕ σχετικά με τον καπνό πρόκειται να απαγορεύσει την παραγωγή στην ΕΕ και τις εξαγωγές από αυτήν τσιγάρων με περιεκτικότητα σε πίσσα πάνω από τα 10 mg από 1ης Ιανουαρίου 2004 σε 14 από τα 15 κράτη μέλη. Ωστόσο, η οδηγία θα περιλαμβάνει εξαίρεση για την Ελλάδα η οποία θα παράγει, θα διανέμει και θα εξάγει τσιγάρα πάνω από αυτό το επίπεδο σε πίσσα, έως το έτος 2007. Δεν αποτελεί το γεγονός αυτό σαφή παραβίαση της ενιαίας αγοράς και της περί ανταγωνισμού νομοθεσίας εφόσον έτσι θαπάρξουν διακρίσεις εις βάρος άλλων κοινοτικών παραγωγών, και συγκεκριμένα στο Ηνωμένο Βασίλειο, οι οποίοι θα επηρεάζονταν από μια παρόμοια κοινωνικοοικονομική επίπτωση;

Απάντηση

(26 Φεβρουαρίου 2001)

Στην κοινή θέση που καθόρισε το Συμβούλιο στις 31 Ιουλίου 2000(1) προβλέπεται ότι, από την 1η Ιανουαρίου 2004 και εξής, η περιεκτικότητα σε πίσσα των τσιγάρων που θα κυκλοφορούν ελεύθερα, θα διατίθενται στο εμπόριο ή θα παράγονται στα κράτη μέλη δεν θαπερβαίνει τα 10mg ανά τσιγάρο.

Όπως έχετε επισημάνει, η κοινή θέση περιλαμβάνει προσωρινή παρέκκλιση για την Ελλάδα όσον αφορά τη μέγιστη περιεκτικότητα σε πίσσα των τσιγάρων τα οποία παράγονται και διατίθενται στο εμπόριο μέσα στο έδαφός τους. Κατά συνέπεια, δεν θα είναι δυνατό τσιγάρα που παράγονται στην Ελλάδα με περιεκτικότητα σε πίσσα άνω των 10mg να διατίθενται στο εμπόριο εκτός της Ελλάδος.

Όπως γνωρίζει ο αξιότιμος κύριος βουλευτής, η οδηγία έχει στόχο να προωθήσει την κατάργηση των διαφορών μεταξύ των νομοθετικών, κανονιστικών και διοικητικών διατάξεων των κρατών μελών σχετικά με την παραγωγή, παρουσίαση και πώληση των προϊόντων καπνού που εμποδίζουν την λειτουργία της εσωτερικής αγοράς.

Όπως συνάγεται από την νομολογία του Ευρωπαϊκού Δικαστηρίου, η κοινοτική νομοθεσία πρέπει να εφαρμόζεται ομοιόμορφα σε όλα τα κράτη μέλη. Ωστόσο, είναι δυνατές οι παρεκκλίσεις, όταν είναι αντικειμενικά δικαιολογημένες και περιορισμένης χρονικής ισχύος, πράγμα που συμβαίνει στην παρούσα περίπτωση.

(1) ΕΕ C 300 της 20.10.2000, σελ. 49.
ΓΡΑΠΤΗ ΕΡΩΤΗΣΗ E-4093/00

υποβολή: Jorge Hernndez Mollar (PPE-DE) προς την Επιτροπή

(10 Ιανουαρίου 2001)

Θέμα: Ταξινόμηση ανά κατηγορία και ποιότητα της προσφοράς του αγροτικού τουρισμού

Ο αγροτικός τουρισμός σημειώνει ανάπτυξη. Σε όλες τις κοινοτικές χώρες ο τουρισμός μετατίθεται από τα ξενοδοχεία των παραδοσιακών τουριστικών ζωνών στα παραθαλάσσα κέντρα και στις πόλεις προς το ύπαιθρο, όπου είναι δυνατόν να πραγματοποιηθούν δραστηριότητες όπως η πεζοπορία, η ζωή στην εξοχή σε επαφή με τη φύση ή η ξεκούραση δίπλα στο τζάκι.

Η ανάπτυξη του αγροτικού τουρισμού οδήγησε στην εκδήλωση αναγκών, που θα πρέπει να καλυφθούν για να προστατευθεί και να προωθηθεί αυτός ο τουριστικός τομέας, ο οποίος αποτελεί μία νέα διάσταση στο πλαίσιο του γενικού τουρισμού και που προσφέρει τόσα οφέλη στην αγροτική οικονομία.

Θεωρεί η Επιτροπή ότι θα μπορούσε να συμβάλει ώστε να αποκτήσει ο αγροτικός τουρισμός συγκεκριμένεςποδομές προσφοράς τουριστικώνπηρεσιών, όπως εκστρατείες προώθησης και ενημέρωσης, ταξινόμηση των εγκαταστάσεων ανάλογα με την ποιότητα και τις προσφερόμενεςπηρεσίες, και τέλος, συστάσεις που θα έκαναν χρέη οδηγού για τους τουρίστες σε έναν τομέα τόσο νέο όπως είναι ο αγροτικός τουρισμός;

Απάντηση του κ. Fischler εξ ονόματος της Επιτροπής

(15 Φεβρουαρίου 2001)

Ο αγροτοτουρισμός που σέβεται το περιβάλλον μπορεί να αποτελέσει πηγή διαφοροποίησης των δραστηριοτήτων στις αγροτικές περιφέρειες και να συμβάλει στην αναζωογόνηση τους.

Με τον κανονισμό (ΕΚ) αριθ. 1257/99 του Συμβουλίου, της 17ης Μαΐου 1999, σχετικά με τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΤΠΕ)(1) επιτρέπεται (άρθρο 33, 10η περίπτωση) τη συγχρηματοδότηση μέτρων για την ενθάρρυνση των τουριστικών δραστηριοτήτων.

Αυτό το είδος μέτρων μπορεί να συμπεριληφθεί, ανάλογα με τις ζώνες του εδάφους της Κοινότητας, στα σχέδια αγροτικής ανάπτυξης (PDR-ΣΑΑ), στα επιχειρησιακά προγράμματα (ΕΠ) ή στα ενιαία έγγραφα προγραμματισμού (DOCUP-ΕΕΠ). Είναι επίσης δυνατόν να χρηματοδοτείται αυτό το είδος μέτρων στο πλαίσιο των προγραμμάτων πουποβάλλονται δυνάμει της κοινοτικής πρωτοβουλίας Leader+.

Στα κράτη μέλη ανήκει ο προσδιορισμός των συγχρηματοδοτούμενων σχεδίων, τηρουμένων ιδίως των κανόνων επιλεξιμότητας σχετικά με τις χρηματοδοτούμενες από τα Διαρθρωτικά Ταμεία δράσεις.

(1) ΕΕ L 160 της 26.6.1999.
ΓΡΑΠΤΗ ΕΡΩΤΗΣΗ E-3843/00

υποβολή: Glenys Kinnock (PSE) προς την Επιτροπή

(7 Δεκεμβρίου 2000)

Θέμα: Ντάμπινγκ στις εισαγωγές οπτάνθρακα χυτοσιδήρου από τη Λαϊκή Δημοκρατία της Κίνας

Η απόφαση 1238/2000/ΕΚΑΧ(1) αναγνώρισε προσωρινά την ύπαρξη πρακτικής ντάμπινγκ στις εισαγωγές από τη ΛΔΚ οπτάνθρακα 80+ με περιθώριο ντάμπινγκ πουπερβαίνει το 60 % και πώληση σε τιμές χαμηλότερες από τις τιμές του κοινοτικού κλάδου παραγωγής κατά 29,5 % που έχει ως αποτέλεσμα απώλεια 9,9 % του μεριδίου αγοράς του κοινοτικού κλάδου παραγωγής. Αν η εν λόγω απόφαση οριστικοποιηθεί, α) θα έχει ως αποτέλεσμα την ασήμαντη αύξηση του κόστους παραγωγής για τους κοινοτικούς χρήστες οπτάνθρακα 80+, ενώ β) θα επανορθώνει μερικώς τη ζημία πουπέστη ο κοινοτικός κλάδος παραγωγής.

Μπορεί η Επιτροπή να επισημάνει αν προτίθεται να επιβάλει οριστικά μέτρα αντιντάμπινγκ σε περίπτωση που επιβεβαιωθούν και στο τελικό στάδιο τα προσωρινά συμπεράσματα;

Έχει επίγνωση η Επιτροπή του γεγονότος ότι η μη έγκριση οριστικών μέτρων ενδέχεται να οδηγήσει στο οριστικό κλείσιμο ορισμένων ή και των πέντε ΜΜΕ ιδιωτικών παραγωγών οπτάνθρακα 80+, που βρίσκονται όλες σε περιοχές μεψηλό ποσοστό ανεργίας, και συνεπώς να θέσει σε κίνδυνο έως και 1 600 άμεσες θέσεις εργασίας σε όλη την Ευρωπαϊκή Ένωση, συμπεριλαμβανομένης της Ουαλίας;

Δεν εκτιμά η Επιτροπή ότι η εκ μέρους της ΛΔΚ χρήση της παιδικής εργασίας και εφαρμογή κανενός προτύπου προστασίας του περιβάλλοντος που να προσεγγίζει με οιονδήποτε τρόπο τα πρότυπα της ΕΕ στην παραγωγή οπτάνθρακα 80+ αποτελεί αθέμιτο οικονομικό πλεονέκτημα στο διεθνές εμπόριο;

(1) ΕΕ L 141 της 15.6.2000, σελ. 9.

Απάντηση του κ. Lamy Εξ ονόματος της Επιτροπής

(8 Φεβρουαρίου 2001)

Το Αξιότιμο Μέλος του Κοινοβουλίου παραπέμπεται στην απάντηση της Επιτροπής στην προφορική ερώτηση αριθ. Η-868/00 της κας Riis-Jrgensen κατά την ώρα των ερωτήσεων της συνόδου του Δεκεμβρίου 2000(1) του Κοινοβουλίου.

Με βάση τα αδιαμφισβήτητα αποτελέσματα της έρευνας σχετικά με την ύπαρξη πρακτικών ντάμπινγκ και τη ζημία της κοινοτικής βιομηχανίας και των συμπερασμάτων σχετικά με το ότι οι επιπτώσεις των μέτρων αντιντάμπινγκ στους χρήστες θα είναι περιορισμένες, η Επιτροπή αποφάσισε στις 14 Δεκεμβρίου 2000 να επιβάλει οριστικά μέτρα αντιντάμπινγκ.

(1) Συζητήσεις του Ευρωπαϊκού Κοινοβουλίου (Δεκέμβριος 2000).
ΓΡΑΠΤΗ ΕΡΩΤΗΣΗ E-3529/00

υποβολή: Andre Brie (GUE/NGL) προς το Συμβούλιο

(13 Νοεμβρίου 2000)

Θέμα: Θάνατοι και δολοφονίες παράνομων μεταναστών στη Νότιο Ιταλία

Παράνομοι μετανάστες εγκαταλελειμμένοι στην άκρη του δρόμου.

Τα πτώματα έξι παράνομων μεταναστών, πιθανότατα Κούρδων, εγκαταλείφθηκαν στη άκρη του δρόμου στη Νότιο Ιταλία. Πιθανότατα απέθαναν από ασφυξία και ο διακινητής αποφάσισε να απαλλαχθεί από το μακάβριο φορτίο του. Η κεφαλή ενός εκ των νεκρών ήταν πολτοποιημένη σαν να είχε συνθλιβεί από το φορτηγό. Αυτό είναι μόνο η τελευταία περίπτωση μιας μακράς σειράς θανάτων και δολοφονιών, που συμβαίνουν κάθε εβδομάδα στη Νότιο Ιταλία, τον κύριο άξονα παράνομης μετανάστευσης από την Αλβανία και το Μαυροβούνιο προς τη Βόρεια και Δυτική Ευρώπη.

Αναφερόμενος σε αυτήν την είδηση που δημοσιεύθηκε στην ιταλική εφημερίδα La Repubblica της 18ης Οκτωβρίου 2000 και εν όψει του γεγονότος ότι ο αριθμός των ατόμων που απέθαναν στα εξωτερικά σύνορα της ΕΕ έχει αυξηθεί από την αρχή της δεκαετίας του '90, καθώς και του γεγονότος ότι η πλειοψηφία των κρατών μελών της ΕΕ καταβάλλουν αυξημένες προσπάθειες (από οικονομικής και τεχνικής απόψεως) για την προστασία των συνόρων τους:

- Μπορεί το Συμβούλιο να επιβεβαιώσει αυτήν την είδηση καθώς και άλλες αντίστοιχες, και ποια είναι η αξιολόγησή του για παρόμοια περιστατικά;

- Πόσες έρευνες για σχετικές περιπτώσεις θανάτων έχουν αρχίσει και σε ποια αποτελέσματα κατέληξαν;

- Ποια συγκεκριμένα μέτρα προτίθεται να λάβει το Συμβούλιο ώστε να εμποδίσει όλο και περισσότερα άτομα να χάνουν τη ζωή τους προσπαθώντας να εισέλθουν, ενδεχομένως παράνομα, στην Ευρωπαϊκή Ένωση;

Απάντηση

(8 Μαρτίου 2001)

1. To Συμβούλιο δεν διαθέτει πληροφορίες ή στατιστικά δεδομένα που να του επιτρέπουν να απαντήσει στα ερωτήματα που έθεσε ο αξιότιμος κ. βουλευτής. Εφιστά άλλωστε την προσοχή του αξιότιμου κ. βουλευτή στο γεγονός ότι οι δραστηριότητες έρευνας των περιστατικών που αναφέρει, η δίωξη τωνπευθύνων αυτών των εγκληματικών ενεργειών οι οποίες διαπράχθηκανπ' αυτές τις συνθήκες και η λήψη προληπτικών μέτρων ανήκουν στην αρμοδιότητα των κρατών μελών.

2. Όσον αφορά τη δράση του στον τομέα της καταπολέμησης της λαθρομετανάστευσης, το Συμβούλιο παραπέμπει τον αξιότιμο κ. βουλευτή στην απάντηση την οποία έδωσε στη γραπτή ερώτηση Ρ-1391/00 της κας Ρόδης Κράτσα-Τσαγκαροπούλου.
ΓΡΑΠΤΗ ΕΡΩΤΗΣΗ E-3755/00

υποβολή: Daniel Varela Suanzes-Carpegna (PPE-DE) προς την Επιτροπή

(4 Δεκεμβρίου 2000)

Θέμα: Χωροταξία της ΕΕ: Interreg II C

Το Interreg II Cπήρξε μία από τις κοινοτικές πρωτοβουλίες που εγκρίθηκαν κατά τη διάρκεια της περιόδου προγραμματισμού 1994-1999 δυνάμει της οποίας χρηματοδοτήθηκε σειρά προγραμμάτων για την προώθηση της διεθνούς συνεργασίας στο πλαίσιο της χωροταξίας.

Θα μπορούσε η Επιτροπή να ενημερώσει για τα αποτελέσματα του προγράμματος και τα πορίσματα που συνήγαγε η Επιτροπή, καθώς επίσης τη σχέση τους και την επιρροή τους στην ΕΧΣ, κυρίως όσον αφορά τις παραθαλάσσιες περιοχές της περιφέρειας που αναφέρονται στον στόχο αριθ. 1 της παρούσας ΕΕ των 15;

Θα μπορούσε η Επιτροπή να ενημερώσει για τα πορίσματα που συνήγαγε από το πρόγραμμα Interreg II C όσον αφορά τις συνέπειες της μελλοντικής προσχώρησης τωνποψηφίων χωρών για τις παραθαλάσσιες περιοχές της περιφέρειας που αναφέρονται στον στόχο αριθ. 1 της παρούσας ΕΕ των 15;

Απάντηση του κ. Barnier εξ ονόματος της Επιτροπής

(22 Ιανουαρίου 2001)

Το μέρος C της κοινοτικής πρωτοβουλίας Interreg II σχετικά με τηνπερεθνική συνεργασία είχε ως στόχους να διευκολύνει μια πλέον ισόρροπη ανάπτυξη των διαφόρων περιφερειών της Κοινότητας, να ενθαρρύνει μίαπερεθνική συνεργασία και εταιρική σχέση εντός ενός κοινού πλαισίου, να βοηθήσει τα κράτη μέλη και τις περιφέρειές τους να εργαστούν από κοινού για την επεξεργασία στρατηγικών που να προκαταλαμβάνουν τα κοινά προβλήματα και τέλος, να ενισχύσει την αποτελεσματικότητα των κοινοτικών πολιτικών για την ανάπτυξη της τοπικής αυτοδιοίκησης. Ο στόχος αυτός συνδεόταν στενά με το διάγραμμα ανάπτυξης του κοινοτικού χώρου (Schma de dveloppement de l'espace communautaire SDEC).

Μέχρι σήμερα, ορισμένα προγράμματα πουπάγονται στο Interreg II C αποτέλεσαν το αντικείμενο μιας ενδιάμεσης αξιολόγησης. Δεδομένου ότι και άλλες αξιολογήσεις διενεργούνται τώρα, θα ήταν πρώιμο να συναχθούν συμπεράσματα από τις ενδιάμεσες αυτές αξιολογήσεις και ναποβληθούν αποτελέσματα τα οποία θα ήταν εντελώς αποσπασματικά.

Επίσης, όπως προβλέπεται από τη συνθήκη ΕΚ, η δεύτερη έκθεση για την οικονομική και κοινωνική συνοχή αναλύει την εξέλιξη των διαφορών (ανισοκατανομών) μεταξύ των κρατών μελών και των περιφερειών, μεταξύ των οποίων οι περιφερειακές παραθαλάσσιες περιοχές, και τη συμβολή των κοινοτικών πολιτικών, μεταξύ των οποίων οι διαρθρωτικές πολιτικές και ιδίως το Interreg, για την απορρόφηση των ανισοτήτων αυτών. Νοητός οδηγός αυτής της δεύτερης έκθεσης είναι η κατάσταση μιας Ένωσης με 27 μέλη, πράγμα που θα επιτρέψει, κατά συνέπεια, την κατάστρωση προσανατολισμών για τη μελλοντική πολιτική συνοχής. Αυτή η δεύτερη έκθεση θα δημοσιευθεί στις αρχές του 2001 και θα παρουσιαστεί στη διάρκεια ενός φόρουμ για τη συνοχή, το οποίο θα διοργανωθεί στις Βρυξέλλες, στις 21 Μαΐου 2001.
ΓΡΑΠΤΗ ΕΡΩΤΗΣΗ P-3745/00

υποβολή: Liam Hyland (UEN) προς την Επιτροπή

(29 Νοεμβρίου 2000)

Θέμα: Σχέδιο της Ολλανδίας σχετικά με την κατασκευή εξαόροφου κτιρίου για ζώα, ψάρια και σιτηρά

Έχει η Επιτροπήπόψη της τα σχέδια της Ολλανδίας σχετικά με την κατασκευή εξαόροφου κτιρίου (Agropark), ενός είδους, δηλαδή, πολυόροφης αγροτικής εκμετάλλευσης, όπου θα εκτρέφονται χοίροι, κοτόπουλα, σολωμοί και θα αποθηκεύονται σιτηρά; Τα σχέδια αυτά προσκρούουν στην αντίσταση των γεωργών, που προβάλλουν το επιχείρημα ότι η εγκατάσταση 300 000 χοίρων σε ένα κτίριο ενέχει, ενδεχομένως, αυξημένους κινδύνους μετάδοσης ασθενειών και ότι, επιπλέον, το σχέδιο εγκατάστασης 1 εκατομμυρίου κοτόπουλων στο ίδιο κτίριο συνεπάγεται, ίσως, περαιτέρω κινδύνους για τηνγεία. Ποιες είναι οι απόψεις της Επιτροπής σχετικά με αυτό το θέμα;

Απάντηση του κ. Byrne εξ ονόματος της Επιτροπής

(9 Ιανουαρίου 2001)

Η Επιτροπή είναι ενήμερη για το σχέδιο που αναφέρει το Αξιότιμο Μέλος του Κοινοβουλίου.

Εντούτοις, η Επιτροπή δεν έχει λάβει αναλυτικές πληροφορίες που ναποδηλώνουν ότι το σχέδιο αυτό δεν συμμορφώνεται προς τη σχετική κοινοτική νομοθεσία, ιδίως όσον αφορά τον τομέα του περιβάλλοντος, τηςγείας των ζώων και της καλής διαβίωσης των ζώων.

Πρέπει να αναφερθεί ότι η καθημερινή εφαρμογή του κοινοτικού δικαίου είναι αρμοδιότητα των κρατών μελών. Επομένως, οι ολλανδικές αρχές είναι πρωτίστως επιφορτισμένες να εξασφαλίσουν ότι το έργο συμμορφώνεται προς τους κοινοτικούς κανόνες.
ΓΡΑΠΤΗ ΕΡΩΤΗΣΗ E-3791/00

υποβολή: Charles Tannock (PPE-DE) προς την Επιτροπή

(7 Δεκεμβρίου 2000)

Θέμα: Επισκευή εκκλησιών

Προτίθεται η Επιτροπή να εξετάσει την παροχή πιστώσεων για την επισκευή καθεδρικών ναών και εκκλησιών σημαντικής ιστορικής αξίας στην Ευρωπαϊκή Ένωση, δεδομένου του σημαντικού ρόλου τον οποίον διαδραμάτισαν στην ανάπτυξη μιας κοινής ευρωπαϊκής κληρονομιάς, της αρχιτεκτονικής τους αξίας και του ρόλου τον οποίον εξακολουθούν να διαδραματίζουν στην ζωή πολλών κοινοτήτων;

Απάντηση της κ. Reding Εξ ονόματος της Επιτροπής

(8 Φεβρουαρίου 2001)

Η Επιτροπή μπορεί ενδεχομένως να στηρίξει πρωτοβουλίες στον πολιτιστικό τομέα, συμπεριλαμβανομένης της προστασίας, της διατήρησης και της ανάδειξης της πολιτιστικής κληρονομιάς στο πλαίσιο και σύμφωνα με τα κριτήρια του προγράμματος Πολιτισμός 2000 που αποτελεί το κατεξοχήν όργανο χρηματοδότησης και προγραμματισμού για την πολιτιστική συνεργασία της Κοινότητας.

Στο πλαίσιο αυτό, η Επιτροπή εφιστά την προσοχή του αξιότιμου βουλευτή στο γεγονός ότι μια πρόσκλησηποβολής προτάσεων για τα σχέδια που θα πραγματοποιηθούν το 2001 δημοσιεύτηκε στην Επίσημη Εφημερίδα τον Ιανουάριο του 2001(1). Κατά συνέπεια, οι πολιτιστικοί φορείς μπορούν ναποβάλουν σχέδια για ενδεχόμενη χρηματοδότηση.

Οι ενδιαφερόμενοι θα βρουν πληροφορίες στον ιστοχώρο Http://europe.eu.int/com/culture/index_en.html

Επίσης, στο πλαίσιο της ενίσχυσης των περιφερειών από τα διαρθρωτικά ταμεία,πάρχει δυνατότητα κοινοτικής στήριξης πολιτιστικών σχεδίων. Για να είναι όμως επιλέξιμα τα σχέδια αυτά θα πρέπει να αποδεικνύεται καθαρά ότι συμβάλλουν με άμεσο τρόπο στην οικονομική και κοινωνική ανάπτυξη της περιφέρειας.

(1) ΕΕ C 21 της 24.1.2001.
ΓΡΑΠΤΗ ΕΡΩΤΗΣΗ E-3018/00

υποβολή: Glyn Ford (PSE) προς την Επιτροπή

(26 Σεπτεμβρίου 2000)

Θέμα: Μείωση του ΦΠΑ σε μέτρα εξοικονόμησης ενέργειας

Στα πλαίσια της νέας νομοθεσίας, ο ΦΠΑ στα μέτρα για την εξοικονόμηση ενέργειας (περιλαμβανομένης και της χρησιμοποίησης ανανεώσιμων μορφών ενέργειας) μειώθηκε από 17,5 % σε 5 %. Ωστόσο, τούτο αφορά μόνον συστήματα που εγκαθίστανται από επαγγελματίες και όχι από μεμονωμένα άτομα (do it yourself DIY).

Στην εκλογική μου περιφέρεια της Νοτιοδυτικής Αγγλίας, ο Σύλλογος Straud Solar λειτουργεί ως ανεξάρτητος φορέας που προωθεί την τοποθέτηση ηλιακών θερμοσιφώνων με την μέθοδο της αυτοεγκατάστασης (do it yourself). Τα μέλη του Solar Clubποστηρίζονται από ειδικευμένους τεχνίτες και εκπαιδεύονται τόσον από θεωρητικής όσον και από πρακτικής άποψης. Έχονταςπόψη τα προαναφερθέντα, δεν θα συμφωνούσε άραγε η Επιτροπή πως θα ήταν εύλογο να ενθαρρύνονται οι καλά πληροφορημένοι οπαδοί της μεθόδου do it yourself με μείωση του ΦΠΑ για τα μέτρα εξοικονόμησης ενέργειας στα συστήματα που οι ίδιοι εγκαθιστούν;

Τί σχέδια έχει η Επιτροπή για τη μείωση του ΦΠΑ από 17,5 % σε 5 % για συστήματα που εγκαθίστανται με τη μέθοδο do it yourself, καθώς και για τα συστήματα που εγκαθίστανται από επαγγελματίες;

Απάντηση του κ. Bolkestein εξ ονόματος της Επιτροπής

(3 Νοεμβρίου 2000)

Η κατάσταση στην τρέχουσα κοινοτική νομοθεσία ΦΠΑ είναι ότι η κατηγορία 9 του Παραρτήματος Η της 6ης οδηγίας 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών τών Κρατών μελών, των σχετικών μέ τούς φόρους κύκλου εργασιών Κοινό σύστημα φόρου προστιθεμένης αξίας: ομοιόμορφη φορολογική βάση(1), καλύπτει την παροχή, κατασκευή, ανακαίνιση και τροποποίηση κτιρίων στο πλαίσιο της κοινωνικής πολιτικής. Τα κράτη μέλη μπορούν επομένως να χορηγήσουν μειωμένο συντελεστή ΦΠΑ όχι χαμηλότερο από 5 % στην παροχή αυτών τωνπηρεσιών.

Τα προϊόντα εξοικονόμησης ενέργειας, μόλις ενσωματωθούν σ'αυτήν τη σφαιρική διαδικασία, καλύπτονται αυτομάτως από αυτήν τη διάταξη, όπως όλα τα οικοδομικάλικά, όταν χορηγούνται ως μέροςπηρεσίας που παρέχει ο κατασκευαστής, ενώ τα ίδια προϊόντα όταν αγοράζονται από ιδιώτη θεωρούνται ως προμήθεια αγαθών και επομένως γι'αυτά τα αγαθά ισχύουν οι συνήθεις συντελεστές.

Όπως γνωρίζει το Αξιότιμο Μέλος του Κοινοβουλίου, η νέα στρατηγική ΦΠΑ(2) προβλέπει ότι πρέπει να εξεταστούν μεσοπρόθεσμα η αναθεώρηση και η ορθολογική διαχείριση των κανόνων και παρεκκλίσεων που ισχύουν για τον καθορισμό των μειωμένων συντελεστών ΦΠΑ. Πρέπει να δοθεί ιδιαίτερη προσοχή στη χρήση μειωμένων συντελεστών ΦΠΑ σε αγαθά καιπηρεσίες που στηρίζουν τις πολιτικές της Κοινότητας (π.χ. για την προστασία του περιβάλλοντος, κλπ.).

(1) ΕΕ L 145 της 13.6.1977, Οδηγία όπως τροποποιήθηκε τελευταία από την οδηγία 2000/17/ΕΚ του Συμβουλίου της 30 Μαΐου 2000 (ΕΕ L 84 της 5.4.2000).

(2) COM(2000)348 τελικό.
ΓΡΑΠΤΗ ΕΡΩΤΗΣΗ E-3944/00

υποβολή: Christopher Huhne (ELDR) προς την Επιτροπή

(13 Δεκεμβρίου 2000)

Θέμα: Μεταβλητοί συντελεστές ΦΠΑ

Μπορεί η Επιτροπή να μας πει ποιους περιορισμούς θέτει το ευρωπαϊκό δίκαιο στην ελευθερία των περιφερειών ή των τοπικών αρχών να καθορίζουν μεταβλητούς συντελεστές ΦΠΑ εάν το επιθυμούν;

Απάντηση του κ. Bolkestein Εξ ονόματος της Επιτροπής

(8 Φεβρουαρίου 2001)

Σύμφωνα με τις ισχύουσες κοινοτικές διατάξεις που εφαρμόζονται στο ΦΠΑ, τα κράτη μέλη οφείλουν να εφαρμόζουν ενιαίο κανονικό συντελεστή κατά τις παραδόσεις αγαθών και την παροχήπηρεσιών και έχουν τη δυνατότητα να εφαρμόζουν έναν ή δύο μειωμένους συντελεστές.

Με εξαίρεση ειδικές παρεκκλίσεις που χορηγήθηκαν κατά τις διαπραγματεύσεις της οδηγίας 92/77/ΕΟΚ(1) για την προσέγγιση των συντελεστών ΦΠΑ, οι εν λόγω συντελεστές πρέπει να εφαρμόζονται σε όλο το έδαφος του κράτους μέλους.

Ειδικότερα, ο ΦΠΑ είναι γενικός φόρος δεδομένου ότι καλύπτει το σύνολο των οικονομικών δραστηριοτήτων στο ενδιαφερόμενο κράτος μέλος, είναι ανάλογος με την τιμή των αγαθών και τωνπηρεσιών, εισπράττεται σε κάθε στάδιο της διαδικασίας παραγωγής και διανομής και επιβαρύνει τον καταναλωτή.

Εξ άλλου, τα μέτρα που έλαβαν τα κράτη μέλη στο συγκεκριμένο τομέα δεν είναι δυνατόν σε καμία περίπτωση να θέσουν σε κίνδυνο την ελεύθερη κυκλοφορία αγαθών ούτε την καλή λειτουργία της εσωτερικής αγοράς.

Σε αυτό προστίθεται η αρχή των ενιαίων συντελεστών ΦΠΑ σύμφωνα με την οποία δεν μπορούν να εφαρμοσθούν διαφορετικοί συντελεστές σε όμοιεςπηρεσίες.

Όλοι αυτοί οι λόγοι παρεμποδίζουν, με κίνδυνο να θιγεί ο ουδέτερος χαρακτήρας του ΦΠΑ, τη δυνατότητα καθορισμού κυμαινόμενων συντελεστών ΦΠΑ από τις περιφερειακές και τοπικές αρχές.

(1) Οδηγία 92/77/ΕΟΚ του Συμβουλίου της 19ης Οκτωβρίου 1992, για τη συμπλήρωση του κοινού συστήματος του φόρου προστιθέμενης αξίας και την τροποποίηση της οδηγίας 77/388/ΕΟΚ (προσέγγιση των συντελεστών ΦΠΑ) ΕΕ L 316 της 31.10.1992.
ΓΡΑΠΤΗ ΕΡΩΤΗΣΗ E-3748/00

υποβολή: Konstantinos Hatzidakis (PPE-DE) προς την Επιτροπή

(4 Δεκεμβρίου 2000)

Θέμα: Σοβαρές παραλείψεις όσον αφορά τις συνθήκεςγιεινής στα εκτροφεία πουλερικών στην Ελλάδα

Σε έρευνα που διεξήχθη στην Ελλάδα το χρονικό διάστημα μεταξύ 28 Φεβρουαρίου και 10 Μαρτίου 2000 από το Γραφείο Τροφίμων και Κτηνιατρικών Θεμάτων της ΕΕ, παρατηρήθηκαν σοβαρές παραλείψεις όσον αφορά τις συνθήκεςγιεινής στα εκτροφεία πουλερικών στην Ελλάδα.

Ποίες είναι οι παραλείψεις που διαπιστώθηκαν από την έρευνα του Γραφείου Τροφίμων και Κτηνιατρικών Θεμάτων της ΕΕ;

Ποίες είναι οι επιπτώσεις στηνγεία τόσο των ζώων όσο και των καταναλωτών εξαιτίας των παραλείψεων που παρατηρήθηκαν;

Ποια μέτρα προτίθεται η Επιτροπή να λάβει προκειμένου να βελτιωθούν οι συνθήκεςγιεινής στα εκτροφεία πουλερικών;

Απάντηση του κ. Byrne εξ ονόματος της Επιτροπής

(29 Ιανουαρίου 2001)

Από τις 28 Φεβρουαρίου έως τις 10 Μαρτίου 2000 πραγματοποιήθηκε στην Ελλάδα αποστολή με στόχο τον έλεγχο των εκτροφείων πουλερικών. Στο πλαίσιο αυτής της αποστολής εξετάστηκαν διάφορα θέματα που αφορούσαν τα εκτροφεία πουλερικών για την παραγωγή κρέατος και αυγών.

Στην έκθεση της αποστολής αναφέρονται αναλυτικά όλες οι παραλείψεις που διαπιστώθηκαν από το Γραφείο Τροφίμων και Κτηνιατρικών Θεμάτων (ΓΤΚΘ), συμπεριλαμβανομένων και αυτών που αφορούσαν τηνγιεινή, ή τονγειονομικό έλεγχο σε σφαγεία και /ή σε εγκαταστάσεις τεμαχισμού των πουλερικών, καθώς και όλες οι συστάσεις που απευθύνθηκαν στην Ελλάδα προκειμένου να εξασφαλίσει την πλήρη τους επανόρθωση. Στο παράρτημα της έκθεσης αναφέρονται τα μέτρα που έλαβαν οι ελληνικές αρχές για την αποκατάσταση των παραλείψεων, από την ημερομηνία της επίσκεψης μέχρι τη δημοσίευση της τελικής έκθεσης. Η έκθεση της αποστολής αυτής στην Ελλάδα δημοσιεύτηκε στο διαδίκτυο στην ακόλουθη διεύθυνση:

http://europa.eu.int/comm/food/fs/inspections/vi/reports/greece/vi_rep_gree_1133-2000_en.pdf.

Για το 2001 προβλέπεται ο προγραμματισμός συμπληρωματικής αποστολής του ΓΤΚΘ στην Ελλάδα, προκειμένου να ελεγχθούν τα αποτελέσματα των μέτρων που έλαβαν οι αρμόδιες αρχές.
ΓΡΑΠΤΗ ΕΡΩΤΗΣΗ E-3728/00

υποβολή: Lord Inglewood (PPE-DE) προς την Επιτροπή

(30 Νοεμβρίου 2000)

Θέμα: Η νόσος ΣΕΒ στη Γαλλία

Προτίθεται η Επιτροπή να εξασφαλίσει ότι όλα τα μέτρα που λαμβάνονται από τη Γαλλία για την αντιμετώπιση της πρόσφατης κρίσεως ΣΕΒ θα λαμβάνονται και θα εφαρμόζονται χωρίς αναφορά σε εθνικότητα;

Απάντηση του κ. Byrne εξ ονόματος της Επιτροπής

(28 Φεβρουαρίου 2001)

Η Επιτροπή παρακολούθησε στενά τα εθνικά μέτρα που έλαβε η Γαλλία και άλλα κράτη μέλη για τις πρόσφατες εξελίξεις σχετικά με τη σπογγώδη εγκεφαλοπάθεια των βοοειδών (ΣΕΒ). Αυτά τα μονομερή μέτραποβλήθηκαν στην Επιστημονική Συντονιστική Επιτροπή και η γνώμη της για τα πλεονεκτήματα και τα μειονεκτήματα αυτών των μέτρων εξετάζονται από την Επιτροπή. Η Επιτροπή σκοπεύει να ενεργήσει βάσει αυτής της γνώμης για να εναρμονίσει αυτά τα μέτρα. Οι διακρίσεις λόγω εθνικότητας θα θεωρηθεί ότι αποτελούν παραβίαση του κοινοτικού δικαίου και θα αντιμετωπιστούν ανάλογα.